যশোর ব্যুরো | প্রকাশের সময় : ২৩ সেপ্টেম্বর, ২০১৮, ৫:৩২ পিএম
যশোরের বেনাপোল সীমান্ত দিয়ে বাংলাদেশে অবৈধভাবে অনুপ্রবেশের দায়ে দুই নাইজেরিয়ান নাগরিককে আটক করেছে বর্ডার গার্ড বাংলাদেশ (বিজিবি)। তারা হলেন, ভিটাস ইয়েন্না (৪১) ও ওলাতুন্দেদে টিমোথি (৩৩)। তাদের বাড়ি নাইজেরিয়ার লাগোস স্টেটের ইকোজা শহরের ডি-৬ ফ্লাট এলাকায়।
খুলনা ২১ বর্ডার গার্ড বাংলাদেশ বিজিবির কমান্ডিং অফিসার লেঃ কর্ণেল ইমরান উল্লাহ সরকার এক প্রেস বিজ্ঞপ্তিতে জানান, রোববার সকালে বেনাপোলের পুটখালী সীমান্তের উত্তরপাড়া শূন্য লাইন থেকে তাদের আটক করা হয়। বিজিবি জানায়, তাদের দেহ তল্লাশী করে পাওয়া যায় ৬টি নাইজেরিয়ান পাসপোর্ট, ৬টি মোবাইল ফোন, ৪টি হাতঘড়ি, একটি ডিভিডি প্লেয়ার, ৪০০ আমেরিকান ডলার, দুই হাজার ৩২০ ভারতীয় রুপি, দশ হাজার নাইজেরিয়ান মুদ্রা, সাড়ে পাঁচ হাজার বাংলাদেশি টাকা এবং সাতটি এটিএম ও ক্যাশ কার্ড।